Løyvet er gitt i medhald av lov om vern mot forurensninger og om avfall av 13. mars 1981 nr. 6 (ureiningslova), § 11 jf. § 16, og § 11-6 i Forskrift om gjenvinning og behandling av avfall av 1.6.2004 (avfallsforskrifta). Løyvet er gitt på grunnlag av opplysningar gitt i søknad om utsleppsløyve av 22.11.2017. Løyvet gjeld frå dags dato. Dersom verksemda ynskjer å gjere endringar i høve til opplysningar som er gitt i søknaden og desse endringane kan ha noko å seie for utforming av vilkår eller verknad for miljøet, må endringane avklarast skriftleg med Fylkesmannen på førehand. Verksemd: Fortun Bensinstasjon Adresse, poststad Lustravegen 4851 6877 Fortun Gards- og bruksnr. 13/66 Kommune og fylke Luster i Sogn og Fjordane Org. nummer (føretak/eigd av) 960 552 059 Org.nr. (verksemd) 972 215 627 NACE-kode 47.
Løyvet gjeld for verkstaddrift med mottak, miljøsanering, deleplukking og mellomlagring av kasserte kjøretøy (bilvrak). Løyvet gjeld for dei mengdene som går fram av tabellen nedanfor:
Utsleppskomponentar frå verksemda som er vurdert å ha størst effekt på miljøet, er uttrykkeleg omtalt eller regulert i vilkåra i dette løyvet. All ureining frå verksemda, medrekna utslepp til luft og vatn, støy og avfallshandtering, er isolert sett uønskt. Jamvel om utsleppa vert haldne innanfor fastsette utsleppsgrenser, pliktar verksemda å redusere sine utslepp så langt dette er mogleg utan urimelege kostnader. Plikta omfattar også utslepp av komponentar det ikkje er sett spesifikke grenser for. Verksemda skal gjennomføre ein miljørisikoanalyse av aktivitetane sin. Analysen skal omtale alle forhold ved verksemda som kan medføre fare for ureining eller avfallsproblem på verksemda sitt område eller utanfor. Med grunnlag i analysen skal verksemda vurdere risiko og fastlegge akseptabel risiko for det ytre miljøet. Verksemda sin internkontroll for ytre miljø skal vere bygt opp etter resultat frå risikovurderingane, krav i dette løyvet og relevante krav elles etter ureiningsregelverket. Dersom det som følgje av unormale driftsforhold eller av andre grunner oppstår fare for auka ureining, skjemmande aktivitetar eller liknande miljøulemper, pliktar verksemda å setje i verk dei tiltaka som er nødvendige for å fjerne eller redusere den auka faren, også om nødvendig å redusere eller innstille drifta. Verksemda skal så snart som mogleg informere Fylkesmannen om unormale forhold som har ført til, eller kan føre til ureining. Verksemda skal arbeide etter rutinar som sikrar at ulemper frå lukt, støy, støv, innsyn med meir, vert reduserte til eit minimum. Nærmiljøet skal vere skjerma mot innsyn på dei delar av eigedommen der sanerte bilvrak vert lagra.
1 Framgangsmåten bør følge NS 5814:2008 Krav til risikovurdering (eller seinare utgåve) 2 Jf. forskrift om systematisk helse-, miljø- og sikkerhetsarbeid i virksomheter av 06.12.1996 nr. 1127 – eller seinare utgåve (internkontrollforskrifta)
Anlegget skal byggjast og drivast i samsvar med vedlegg 1 til "Forskrift om gjenvinning og behandling av avfall (avfallsforskriften)", kapittel 4 – Kasserte kjøretøy, dersom ikkje anna er fastsett i dette løyvet. Anlegget skal vere sikra slik at vatn eller grunn ikkje blir ureina. Dette føreset m.a. at verksemda til ei kvar tid har oversikt over kva vrak eller delar som inneheld farleg avfall. Område for lagring, miljøsanering, demontering m.v. av kasserte kjøretøy skal minst oppfylle dei tekniske minimumskrava i vedlegg 1 til Avfallsforskrifta", kapittel 4. Miljøsanering og avrenning av kjøretøy og lagring av ikkje tømde/ikkje miljøsanerte kjøretøy med fare for ureining skal skje inne på verkstaden eller på fast og ugjennomtrengeleg dekke med moglegheit for oppsamling. Av omsyn til faren for lekkasjar ved mellomlagring og plukking av deler, skal miljøfarlege væsker og deler/komponentar som inneheld miljøfarlege væsker fjernast frå vraka så raskt som mogleg etter innlevering, og så langt det ikkje går ut over salsverdien til delen. Kjøretøy som er særleg skada, eller som av andre grunnar utgjer ein ureiningsfare, må alltid lagrast på område med fast dekke. Miljøsanerte kjøretøy som ikkje skal nyttast til deleplukking, skal så snart som råd fraktast til godkjent mottakar for pressing og utskriving av pantekvittering. Verksemda skal til ei kvar tid kunne dokumentere at miljøfarlege væsker og anna farleg avfall blir fjerna frå vraka før pressing/levering, og at det vert teke hand om på ein forsvarleg måte. Handtering og levering av miljøfarlege væsker og anna farleg avfall som følgjer med kasserte kjøretøy eller som oppstår ved verksemda, skal skje i samsvar med "Forskrift om gjenvinning og behandling av avfall (avfallsforskriften)", kapittel 11 – Farleg avfall.
Verksemda sin aktivitet skal ikkje føre til utslepp til grunnen eller vatn som kan medføre nemneverdige skader eller ulemper for miljøet. Anlegget skal som eit minimum ha fast dekke med kontrollert fall med høve til oppsamling på området der farleg avfall vert handtert og lagra. Verksemda skal vidare ha materiale for oppsuging av væske (absorbent) tilgjengeleg på staden. Verksemda pliktar å halde oversikt over eventuell eksisterande ureina grunn på eige område. Ein skal til ei kvar tid ha oversikt over faren for spreiing, samt vurdere behovet for undersøkingar og tiltak. Er det grunn til å tru at undersøkingar eller andre tiltak vil vere nødvendig, skal ureiningsstyresmakta varslast om dette. Avrenning av overflatevatn frå verksemda sine uteareal skal handterast slik at det ikkje medfører skade eller ulempe for miljøet.
Verksemda skal ha oversikt over alle utslepp av støy til miljøet. Oversikta skal omfatte både støy frå eigen aktivitet, og støy frå annan aktivitet som er nødvendig for verksemda. Jamvel om verksemda held seg innafor grenseverdiane, har eigar av verksemda pliktar likevel å redusere støyen så langt som praktisk mogleg. Særleg støyande delar av verksemda skal om naudsynt skjermast ved innbygging, støyskjerm eller annan støydemping. Følgjande ekvivalente støynivå er tillate ved næraste bustad/fritidsbustad (frittfeltsverdiar):
55 dB (A)
Verksemda kan berre nytte kjemikal der dei har lokalt tilgjengeleg sikkerheitsdatablad på norsk. Verksemda skal ha dokumentert, samla oversikt over alle kjemikal i bruk eller på lager. Verksemda pliktar vidare å jamleg vurdere utskifting av helse- og miljøskadelege kjemikal med mindre skadelege kjemikal (substitusjon). Der det finst mindre skadelege alternativ, pliktar verksemda å nytte desse så langt dette kan skje utan urimeleg kostnad eller ulempe.
Verksemda pliktar, så langt dette er mogleg, å unngå at avfall vert danna som følgje av drifta. Særleg skal innhaldet av skadelege stoff i avfallet søkast avgrensa mest mogleg. Avfall som oppstår i verksemda skal søkast gjenbrukt. Avfall som ikkje kan gjenbrukast skal førebuast for materialgjenvinning. Handtering av avfall skal vere forsvarleg slik at faren for utslepp er minimal. Forsvarleg handtering av det farlege avfallet vil seie å minst stette følgjande krav: Lagring av farleg avfall skal skje under tak og på fast dekke. Lager for farleg avfall skal vere sikra mot tilgjenge for uvedkomande. Lagra farleg avfall skal vere godt merka. Ulike typar farleg avfall skal ikkje blandast saman. Verksemda må kunne dokumentere at farleg avfall vert deklarert og levert til godkjent mottakar minst ein gong i året.
Verksemda skal ha ein beredskap for å hindre, oppdage eller stanse akutt ureining, forsøpling og skjemmande forhold.
verksemda til ei kvar tid representerer, og skal også omfatte utstyr til å fjerne og avgrense omfanget og skadane og ulempene som kan skje. Verksemda skal innan 1.mars kvart år sende skriftleg rapport for føregåande driftsår til Fylkesmannen. Rapporteringa skal m.a. omfatte: Talet på kasserte kjøretøy Mottekne i året Miljøsanerte Leverte til mottakar På lager Mengde og type farleg avfall Samla mengde som oppstår ved verksemda Levert mengde På lager Rapporteringa skal skje på særskilt skjema, utarbeidd av Fylkesmannen.
Løyvet kan ikkje overdragast til andre utan samtykke frå Fylkesmannen. Ny eigar kan ikkje ha eller ta imot avfall ved anlegget utan etter avklaring med Fylkesmannen. Dersom anlegget vert nedlagt eller stansar lenger enn 1 månad, skal løyvehavar melde frå til Fylkesmannen. Den ansvarlege skal gjere det som til ei kvar tid er nødvendig for å motverke fare for ureining. Dersom noko ved anlegget kan medføre ureining eller det er avfall som kan verke skjemmande etter nedlegginga eller driftsstansen, skal det i rimeleg tid på førehand gjevast melding til Fylkesmannen. Fylkesmannen kan fastsetje nærare kva for tiltak som er nødvendig for å motverke ureining og rydde opp i avfall. Fylkesmannen kan pålegge eigaren eller brukaren å stille garanti for dekking av framtidige utgifter og mogleg erstatningsansvar. Ved nedlegging eller stans skal verksemda sørgje for at råvarer, hjelpestoff, halvfabrikat eller ferdig vare, produksjonsutstyr og avfall vert teke hand om på forsvarleg måte, mellom anna skal farleg avfall handterast i høve til gjeldande forskrift. Dei tiltaka som vert gjennomført i slike høve, skal rapporterast til Fylkesmannen innan 3 månader etter nedlegginga eller stans. Rapporten skal også innehalde dokumentasjon av disponeringa av kjemikalierestar og ubrukte kjemikal og namn på eventuell kjøpar/ar. Ved ny oppstart skal den ansvarlege syte for at driftsstaden er i tilfredsstillande miljøtilstand. Før oppstart skal den ansvarlege i god tid i førevegen gje melding til Fylkesmannen som kan gjere nødvendige endringar i eksisterande løyve, nekte godkjenning av ny ansvarleg eller be om at ønskt aktivitet går gjennom ny søknadsprosess. Dette gjeld for all aktivitet som kan medføre fare for ureining eller kunne verke skjemmande.